hotchpotch/miracl-hf-unified huggingface dataset:
เอาท์ไซเดอร์
เอาท์ไซเดอร์ () เป็นวงดนตรีร็อกสัญชาติไทย-ออสเตรเลีย ในช่วงทศวรรษ 1990s มีผลงานเพลงเป็นที่รู้จักจากเพลง 'ทิ้ง'
ปลายปี พ.ศ. 2534 แทน ปัณฑุรอัมพร หนุ่มไทยจากประเทศออสเตรเลีย พร้อมด้วยเพื่อนชาวออสเตรเลียนอีก 3 คน คือ จอห์นนี่ สจ๊วร์ท (กีตาร์ลีด), กอร์ดอน เบลค (เบส และ โปรดิวเซอร์) และ คาร์ล มานูเอลล์ (กลอง) รวมกันเป็น "เอาท์ไซเดอร์" โดยออกอัลบั้มเดียวกันกับชื่อวงในสังกัด อาร์.เอส.โปรโมชั่น ของไทย งานเพลงชุด เอาท์ไซเดอร์ ไม่ประสบความสำเร็จทางด้านการตลาดมากนัก แต่ก็เป็นที่รู้จักในหมู่นักฟังเพลงกลุ่มหนึ่ง เพลง 'ทิ้ง' กับ 'รู้สึกดี ๆ' ของพวกเขา เป็นสองเพลงฮิตซึ่งยังคงได้ยินได้ฟังกันอยู่เสมอ โดยเฉพาะเพลง ทิ้ง มีการนำไปร้องต่อในสตูดิโออัลบั้มของ พัชริดา วัฒนา, อริสมันต์ พงษ์เรืองรอง และอีกมากมาย
หลังจากชุดแรก สมาชิกทั้งสี่บินกลับไปออสเตรเลีย และเงียบหายไปเกือบ 3 ปี ก่อนจะบินกลับมาอีกครั้งในปี พ.ศ. 2537 และออกงานอัลบั้มชุดที่สอง ใช่ กับค่ายเอ็มสแควร์ โดยการนำเสนอตัวงานคราวนี้เน้นไปที่การทำงานร่วมกัน ระหว่าง แทน กับ จอห์นนี่ จัสติน (โปรดิวเซอร์) โดยแทนรับหน้าที่แต่งทั้งคำร้องและทำนอง
ปัจจุบัน แทน ประกอบธุรกิจส่วนตัวอยู่ใน เมลเบิร์น ออสเตรเลีย
ลากีมา
ลากีมา () ชื่อพายุที่พัดเข้าเอเซียตะวันออกเฉียงใต้ ช่วงปลายเดือนกันยายน พ.ศ. 2550 ถึง ตุลาคม พ.ศ. 2550 ผ่านทางประเทศฟิลิปปินส์ เวียดนาม ลาว และไทย ตามลำดับและสร้างคววมเสียหายแก่ประชาชนจำนวนหนึ่ง
มีผู้เสียชีวิต 9 คนและสูญหาย 1 คน และบาดเจ็บจำนวนมาก
ลากีมา เข้าสู่ เวียดนาม ด้วยความเร็ว 117 กม.ต่อชั่วโมง มีผู้เสียชีวิต 3 คนและรับบาดเจ็บอย่างน้อย 58 คน ในจังหวัดฮา ทินห์ และ กว่าง บินห์
เคลื่อนตัวเข้าใกล้ประเทศไทยแนวจังหวัดหนองคายและนครพนมประมาณเวลา 10.00 น. 4 ตุลาคม พ.ศ. 2550 ความเร็ว 80 กิโลเมตรต่อชั่วโมง
ภาษาเมเกรเลีย
ภาษาเมเกรเลีย ( หรือ Mingrelian ภาษาเมเกรเลีย: მარგალური ნინა, margaluri nina, ภาษาจอร์เจีย: მეგრული ენა, megruli ena, ) เป็นภาษาที่ใช้พูดทางตะวันตกเฉียงเหนือของจอร์เจีย ภาษานี้เคยเรียกว่าภาษาไอเวอเรียน (ภาษาจอร์เจีย iveriuli ena) ในช่วงพุทธศตวรรษที่ 25
ภาษาเมเกรเลียอยู่ในภาษากลุ่มคอเคซัสใต้ ใกล้เคียงกับภาษาลาซ ซึ่งเริ่มแตกต่างกันเมื่อราว 500 ปีที่ผ่านมา หลังจากชุมชนของชาวเมเกรเลียทางเหนือและชาวลาซทางใต้ ถูกแยกออกจากกันเนื่องจากการรุกรานของตุรกี ใกล้เคียงกับภาษาจอร์เจียน้อยและห่างไกลจากภาษาสวาน ภาษาเมเกรเลียไม่สามารถเข้าใจกันได้กับภาษาในกลุ่มเดียวกันเลย แม้จะมีการกล่าวว่าผู้พูดภาษานี้ยังจำคำศัพท์ภาษาลาซได้บ้าง นักภาษาศาสตร์บางคนจัดให้ภาษาเมเกรเลียและภาษาลาซเป็นสำเนียงของภาษาซานซึ่งเป็นภาษาก่อนที่จะแยกออกจากกัน ในทางปฏิบัติ ไม่มีใครพูดภาษาซานแล้ว ผู้พูดภาษาเมเกรเลียยังมีอยู่ราว 100,000 - 400,000 คน
หนังสือภาษาเมเกรเลียเก่าสุดตีพิมพ์ในพุทธศตวรรษที่ 24 หนังสือพิมพ์ภาษาเมเกรเลียเริ่มตีพิมพ์เมื่อ พ.ศ. 2473 – 2481 ปัจจุบันมีการพยายามฟื้นฟูการใช้ภาษานี้ เช่นมีการสร้างพจนานุกรมเมเกรเลีย-จอร์เจีย และเมเกรเลีย-เยอรมัน
ภาษาไอนุ
ภาษาไอนุ หรือ ไอนู (ไอนุ: アイヌ イタク "ไอนู อีตัก"; "ไอนูโงะ") เป็นภาษาของชาวไอนุ ชนกลุ่มน้อยในเกาะฮกไกโด ครั้งหนึ่งเคยใช้พูดในหมู่เกาะคูริล ทางภาคเหนือของเกาะฮนชูและภาคใต้ของเกาะซาฮาลิน คำหลายคำของภาษาไอนุก็ได้กลายเป็นคำในภาษาญี่ปุ่นเลยด้วย เช่นชื่อเมืองซัปโปโระบนเกาะฮกไกโด และคำว่ารักโกะ ที่แปลว่าแมวน้ำ
ภาษาไอนุเรียงประโยคแบบประธาน - กรรม - กริยา ใช้ปรบท ประธานและกรรมระบุด้วยปรบทคำนามสามารถจับกลุ่มกันเพื่อขยายกันเอง คำหลักอยู่ข้างท้าย ลักษณะทางไวยากรณ์ทั่วไปใกล้เคียงกับภาษาญี่ปุ่นและภาษาเกาหลี
ภาษาไอนุถือเป็นภาษาใกล้ตายหรือใกล้สูญพันธุ์อย่างวิกฤต ในปี ค.ศ. 1960 ชาวไอนุในญี่ปุ่นกว่า 15,000 คน ใช้ภาษาญี่ปุ่นเป็นภาษาแม่เพียงภาษาเดียว ปี ค.ศ. 1980 ในเมืองนิบูตานิยังเหลือผู้ใช้ภาษาไอนุกว่าร้อยคนแต่มีเพียง 15 คนเท่านั้นที่ใช้พูดกันในชีวิตประจำวัน และในปี พ.ศ. 2550 มีผู้พูดเหลืออยู่เพียง 10 คน ซึ่งผู้พูดมีอายุมากกว่า 80 ปี และผู้ใช้ที่พูดเป็นภาษารองหรือพอพูดได้บ้างก็มีอายุกว่า 60 ปี
ทีโค บรา
ทีโค บรา (, []) เป็นนักดาราศาสตร์ผู้หนึ่งที่มีบทบาทสำคัญในการแสดงว่าดวงอาทิตย์เป็นศูนย์กลางของระบบสุริยะ เป็นอาจารย์ของโยฮันเนส เคปเลอร์ ผู้ซึ่งสร้าง กฎของเคปเลอร์ และได้จดบันทึกข้อมูลสำคัญๆ ทางดาราศาสตร์เอาไว้มากมายเช่น ซุปเปอร์โนวา ตำแหน่งดาวเคราะห์เป็นต้น ซึ่งข้อมูลส่วนหนึ่งนั้นเองที่เป็นรากฐานสำคัญให้ โยฮันเนส เคปเลอร์ สร้าง กฎของเคปเลอร์ต่อไป
ทีโค บราเดิมชื่อ ทีเออ อ็อตเตอเซิน บรา (Tyge Ottesen Brahe, [) เกิดที่ปราสาท นุทสตรอป ประเทศเดนมาร์ก บิดาชื่อ โอเต บรา มารดา ชื่อ เบอาเต บิลเล มีพี่ชายฝาแฝดอีกคนหนึ่งซึ่งเสียชีวิตลงขณะอายุยังน้อย มีพี่สาวหนึ่งคนชื่อ คีร์สตีเนอ บรา และน้องสาวอีกหนึ่งคนชื่อ โซฟี บรา ราชตระกูล บรา เป็นราชตระกูลสำคัญราชตระกูลหนึ่งในราชวงศ์เดนมาร์ก ตอนเด็กๆทีโค บรา ได้อาศัยอยู่กับลุงและป้าของเขาและศึกษาเล่าเรียนภาษาลาติน
ในปี พ.ศ. 2102 เขาได้เรียนต่อในมหาวิทยาลัยโคเปนเฮเกนทางด้านกฎหมายและได้ศึกษาความรู้ด้านอื่นๆอีกด้วย ณ จุดนี้เองเขาก็เริ่มสนใจทางด้านดาราศาสตร์ โดยเฉพาะอย่างยิ่งการเกิดเหตุการณ์สุริยุปราคาในวันที่ 21 สิงหาคม พ.ศ. 2103 ซึ่งทำให้เขาประทับใจในปรากฏการณ์ทางดาราศาสตร์มาก
เขาเริ่มสนใจในเทหวัตถุต่างๆ อาทิ จักรราศี และพบว่าการเก็บข้อมูลทางดาราศาสตร์ในสมัยนั้นยังไม่ละเอียดพอ ทีโค บรา ได้สนใจการเก็บข้อมูลทางดาราศาสตร์ อาทิ การหาใช้เทคนิคความเหลื่อมล้ำในการหาระยะห่างระหว่างดาว การใช้กล้องโทรทรรศน์แบบหักเหแสงของ กาลิเลโอ เป็นต้น และเก็บข้อมูลดาราศาสตร์อย่างมากมายที่ปราสาท นุทสตรอป โดยมีโยฮันเนส เคปเลอร์เป็นลูกมือนั้นเอง
ในปี พ.ศ. 2115 ทีโค บรา ได้แต่งงานกับ คีร์สเติน เยอร์เอินสแดตเตอร์ (Kirsten Jørgensdatter) มีลูกด้วยกันแปดคน และย้ายไปอยู่ที่โคเปนเฮเกน และเสียชีวิตลงที่นั่นในวันที่ 24 ตุลาคม พ.ศ. 2144 เนื่องจากพิษของสารเคมีซึ่งเขาทดลอง ศพของเขาได้ถูกฝังไว้ที่ เมืองปราก สาธารณรัฐเชค
ปีเตอร์ ชาน
ปีเตอร์ ชาน () ผู้กำกับภาพยนตร์ชาวฮ่องกง-ไทย มีผลงานเด่นคือ "เถียน มี มี่ 3650 วันรักเธอคนเดียว" (Tian Mi Mi, Almost a Love Story) ในปี 1996 ได้รับการยกย่องว่าเป็นภาพยนตร์ที่สามารถจับใจชาวจีนทั้งในฮ่องกง ไต้หวันและแผ่นดินใหญ่ และได้รางวัลตุ๊กตาทองในเทศกาลภาพยนตร์ฮ่องกง (Hongkong Directors Guild) ครั้งที่ 16 ถึง 9 รางวัล โดยเขาเองได้รางวัลผู้กำกับการแสดงยอดเยี่ยม และเคยร่วมงานกับภาพยนตร์ไทยเรื่อง จัน ดารา ด้วย
ปีเตอร์ ชาน เกิดที่ฮ่องกง เมื่อวันที่ 28 พฤศจิกายน พ.ศ. 2505 มีบิดามารดาเป็นชาวไทยชื่อ "ชาน ทงหมั่น" และ "อารี ทงหมั่น" บิดาของ ปีเตอร์ ชาน เป็นอดีตหัวหน้าแผนกโฆษณาของบริษัทหนังยักษ์ใหญ่ของ ชอว์ บราเธอร์ส และเคยสร้างหนังไทยเรื่อง “รสสวาท” เมื่อ 30 ปีก่อน นำโดย ไพโรจน์ ใจสิงห์ กับ ปริม ประภาพร ปัจจุบันคุณพ่อและคุณแม่ของ ปีเตอร์ ชาน อาศัยอยู่ที่กรุงเทพฯ
เมื่อ ปีเตอร์ ชาน อายุ 12 ขวบเขาติดตามครอบครัวมาอยู่ที่ประเทศไทย อายุ 18 ปีก็ไปเรียนวิชาภาพยนตร์ที่สหรัฐอเมริกา แล้วเข้าสู่วงการภาพยนตร์ในฮ่องกง
ภาษาโอกินาวะ
ภาษาโอกินาวะ () เป็นภาษากลุ่มรีวกีว ที่พูดในทางใต้ของเกาะโอกินาวะ และเกาะข้างเคียงเช่น เกาะเกรามะ คูมิจิมะ โทนากิ อากูนิ และเกาะเล็ก ๆ ทางตะวันออกของเกาะโอกินาวะ
ภาษานี้แบ่งเป็นสองสำเนียง คือ สำเนียงกลาง Central (ซูริ-นาฮะ) และสำเนียงใต้ สำเนียงซูริเป็นสำเนียงมาตรฐานในสมัยอาณาจักรรีวกีว สมัยกษัตริย์โซ ซิน (พ.ศ. 2020 – 2069) ซึ่งเป็นภาษาราชการใช้โดยหมู่ราชวงศ์ และใช้เขียนบทกวี สำเนียงทางเหนือของเกาะโอกินาวะ จัดเป็นภาษาใหม่ เรียก ภาษาคูนิกามิ
ภาษาโอกินาวะยังคงมีไวยากรณ์แบบโบราณ เช่นการแบ่งแยกระหว่างรูปท้ายประโยค (終止形) และรูปเชื่อมต่อคำนาม (連体形) การเป็นรูปแสดงวามเป็นเจ้าของของ が ga (ไม่พบในสำเนียงซูริ, การทำงานเป็นประธานของ ぬ nu (ภาษาญี่ปุ่น: の no) เช่นเดียวกับการใช้ ga และ nu ในรูปประธาน
ภาษาสุ่ย
ภาษาสุ่ย(Sui) หรือภาษาสวี หรือภาษาอ้ายสุ่ย (ภาษาจีน: 水語) พูดโดยชาวสุ่ยในมณฑลกุ้ยโจว ประเทศจีน มีผู้พูดทั้งหมด 406,902 คน พบในจีน 200,000 คน (พ.ศ. 2542) ในมณฑลกวางสี และทางตะวันออกเฉียงเหนือของมณฑลยูนนาน โดยมีถึง 100,000 คนที่พูดได้เพียงภาษาเดียว พบในเวียดนาม 120 คน (พ.ศ. 2545) ทางภาคเหนือ จัดอยู่ในตระกูลภาษาไท-กะได กลุ่มภาษาคำ-ไต สาขาเบ-ไต สาขาย่อยไต-แสก ภาษานี้มีระบบพยัญชนะซับซ้อน สำเนียงซานดองมีเสียงพยัญชนะถึง 70 เสียง มีอักษรเป็นของตนเองเรียก ชุยชู มีการใช้มากในเขตปกครองตนเอง ใช้ภาษาจีนกลางเป็นภาษาที่สอง การเขียนใช้ภาษาจีน
อะนิวเดย์แฮสคัม (เพลง)
"อัลบั้มในชื่อเดียวกันนี้ ดูบทความที่ อะนิวเดย์แฮสคัม"
"อะนิวเดย์แฮสคัม" () คือซิงเกิลแรกจากอัลบั้มการกลับมาของเซลีน ดิออน จากอัลบั้ม "อะนิวเดย์แฮสคัม" ออกจำหน่ายเมื่อวันที่ 6 มีนาคม พ.ศ. 2545
เพลงนี้เป็นผลงานการประพันธ์ของ Aldo Nova และ Stephan Moccio เพลงนี้บรรจุอยู่ในอัลบั้มถึง 2 แบบ คือแบบบัลลาร์ด และ แบบเรดิโอรีมิกซ์ซึ่งแบบเรดิโอรีมิกซ์ได้วางจำหน่ายในฐานะเป็นเพลงหลัก
มิวสิกวิดีโอเพลง "อะนิวเดย์แฮสคัม" (ปี พ.ศ. 2545) อำนวยการสร้าง โดย Dave Meyers และ premiere ในวันที่ 25 มีนาคม พ.ศ. 2545
ซิงเกิลนี้ประสพความสำเร็จอย่างมาก ด้วยการขึ้นสู่อันดับ 1 เป็นเวลา 1 สัปดาห์ในชาร์ตโลก และชาร์ตเพลงร่วมสมัยของสหรัฐอเมริกา เพลงนี้ได้ทำลายสถิติขึ้นสู่อันดับ 1 ในชาร์ตนี้ เป็นเวลาถึง 21 สัปดาห์ ซึ่งสถิติเดิมเป็นเพลงของ ฟิล โคลิน ในเพลง "ยูล์บีอินมายฮาร์ต" และเพลงเก่าของเธอเอง "บีคอสยูเลิฟด์มี" ทั้งสองครองอันดับ 1 เป็นเวลา 19 สัปดาห์ อย่างไรก็ตาม สถิตินี้ได้ถูกทำลายแล้วในเพลง "ดริฟท์อะเวย์" () ของอังเคิล แครกเกอร์ ซึ่งครองที่ 1 ถึง 28 สัปดาห์ในปี พ.ศ. 2547 และเนื่องจากที่ประเทศสหรัฐอเมริกา ไม่ได้วางจำหน่ายซิงเกิล "อะนิวเดย์แฮสคัม" อย่างเป็นทางการ ทำให้เพลงนี้ขึ้นสู่ชาร์ตบิลบอร์ด 100 เพียงอันดับที่ 22 เท่านั้น โดยอาศัยกระแสทางสถานีวิทยุเท่านั้น
ซิงเกิลรูปแบบดีวีดีจำหน่าย 4 เดือนหลังจากซิงเกิลแบบปกติวางแผง ขึ้นสู่อันดับที่ 16 ในชาร์ต Hot 100 Singles Sales และขึ้นชาร์ต Top Music Video อันดับที่ 11 ได้โกลด์ (42,000 แผ่น) "อะนิวเดย์แฮสคัม" ซีดีซิงเกิลได้รับโกลด์ในออสเตรเลีย (35,000 แผ่น), กรีซ (30,000 แผ่น) และนอร์เวย์ (10,000 แผ่น) และในสหราชอาณาจักรสามารถทำยอดขายได้ถึง 110,000 แผ่น
ซิงเกิลซีดีสามเพลง- (สหราชอาณาจักร, ไทย) 
ซิงเกิลซีดีสี่เพลง - (สหราชอาณาจักร) 
ซิงเกิลเทปสองเพลง - (สหราชอาณาจักร) / ซิงเกิลซีดีสองเพลง - (ยุโรป) 
ซิงเกิลเทปสี่เพลง - (ไทย)/ซิงเกิลซีดีสี่เพลง - (ยุโรป, ออสเตรเลีย) 
ซิงเกิลซีดีสองเพลง - (ญี่ปุ่น) 
ซิงเกิลแผ่นเสียงสองเพลง - (สหรัฐอเมริกา) 
ซิงเกิลดีวีดี - (สหรัฐอเมริกา)
3 อหังการ์ เจ้าสุริยา
3 อหังการ์ เจ้าสุริยา (; ) เป็นภาพยนตร์จีน ที่พูดถึง ความรักและเกียรติยศ นำแสดงโดย เจ็ต ลี, หลิวเต๋อหัว, ทาเคชิ คาเนชิโร่ และ สวี่ จิงเล่ย ผลงานกำกับโดยปีเตอร์ ชานและลงทุนสร้าง 1360 ล้านบาท
The Warlords เป็นผลงานรีเมกภาพยนตร์อมตะ ชอว์บราเธอร์สและผู้กำกับ จางเชอะ เรื่อง The Blood Brothers ที่ต้นฉบับนำแสดงโดย เดวิด เจียง, ตี้หลุง, เฉินกวนไท่ ซึ่ง จอห์น วู เคยนำแรงบันดาลใจไปสร้างเป็นภาพยนตร์เรื่อง Bullet in the Head (กอดคอไว้อย่าให้ใครเจาะกะโหลก) ที่กลายเป็นผลงานที่ยอดเยี่ยมเรื่องหนึ่งของ จอห์น วู ภาพยนตร์นำแสดงโดย จาง เซี๊ยะโหย่ว, เหลียง เฉาเหว่ย
ในปี ค.ศ. 1850 ประเทศจีนแตกแยกเป็นก๊กเป็นเผ่าต่างสู้รบเพื่อแย่งชิงความเป็นใหญ่ ประชาชนทั่วประเทศกว่า 430 ล้านคน ถูกปกครองภายใต้ฮ่องเต้แห่งราชวงศ์ชิง ท่ามกลางความยากจน กลุ่มกบฏไท่ผิงได้รวมตัวกันเพื่อต่อต้านทรราช เป็น การต่อสู้ที่ยาวนานนับ 20 ปีและได้คร่าชีวิตพลเมืองไปกว่า 50 ล้านคน
ในปี ค.ศ. 1870 เบื้องหลังยุคแห่งกบฏไท่ผิง แผ่นดินจีนก้าวสู่ยุคแห่งการปลดปล่อย จอมพลหม่าซิงอี่ (เจทลี) คือ 1 ในผู้นำกองทัพชิง ที่ตั้งปณิธานอันแรงกล้าที่จะรวมประเทศจีนให้เป็นหนึ่งเดียว หม่าซิงอี่ เป็นจอมทัพที่เหล่าทหารกล้านับถือมากที่สุด เขาออกเดินทางไปทั่วประเทศจีนเพื่อรวบรวมกองทัพและมองหาขุนศึกคู่ใจ การเดินทางทำให้ หม่าซิงอี่ ได้พบกับ เฉาอี้หู (หลิวเต๋อหัว) หัวหน้าหมู่บ้านกองโจร ที่คอยดักปล้นสะดมศัตรูและดูแลหมู่บ้านให้รอดพ้นจากรุกรานของสงคราม เฉาอี้หู มีน้องชายร่วมสาบาน จังเหวินเฉียง (ทาเคชิ คาเนชิโร่) เป็นนักรบคู่ใจ จังเหวินเฉียง คือชายหนุ่มหน้าตาหมดจดที่มีหัวใจของนักฆ่าที่เลือดเย็น เขาไม่เคยปล่อยให้ศัตรูคนใดรอดชีวิตไปได้จากสมรภูมิ แต่เหนือกว่าความเลือดเย็น คือความภักดีที่เขามีต่อพี่ชายร่วมสาบาน
หม่าซิงอี่ ติดใจในฝีมือการรบของ จังเหวินเฉียงและเฉาอี้หู จึงได้ชักชวนพวกเขาและทหารกองโจรเข้าร่วมกองทัพต่อต้านกบฏไท่ผิง และเพื่อรวบรวมแผ่นดินจีนให้เป็นหนึ่งเดียว ด้วยศรัทธาที่มีต่อกัน หม่าซิงอี่ , เฉาอี้หู และ จังเหวินเฉียง ได้หลั่งเลือดให้คำมั่นร่วมเป็นพี่น้องร่วมสาบานที่จะร่วมเป็นและพลีชีวิตเพื่อกันและกันตลอดไป
ครั้งหนึ่งในการรบที่ชายแดน หม่าซิงอี่ ตกอยู่ในวงล้อมของพวกกบฏ เฉาอี้หู และ จังเหวินเฉียง ได้บุกฝ่าวงล้อมเข้าไปเพียงลำพังเพื่อช่วยพี่ชายร่วมสาบานของพวกเขา ในศึกครั้งนั้น เฉาอี้หู ต้องฆ่าศัตรูกว่า 4,000 คนเพื่อพาหม่าซิงอี่ ตีฝ่าวงล้อมออกมา ภายหลังชัยชนะ หม่าซิงอี่ได้กลายเป็นจอมทัพที่มีอำนาจมากที่สุดในแผ่นดินจีน แต่แทนที่จะยึดถือคำมั่นที่จะนำสันติสุขมาแก่แผ่นดิน หม่าซิงอี่ ได้วางแผนสังหาร เฉาอี้หู อย่างเลือดเย็น เพื่อแย่งชิง อาเหลียน (ซู จิง เล่ย) ภรรยาแสนสวยของเฉาอี้หูมาเป็นของเขา
ด้วยหัวใจที่แหลกสลายที่เห็นพี่ชายถูกคนที่พวกเขาภักดีที่สุดฆ่าตายต่อหน้า และบาดแผลจากการลอบทำร้ายทำให้ จังเหวิน เฉียง ได้หลบหนีออกจากกองทัพและรอวันที่จะกลับมาแก้แค้นต่อ หม่าซิงอี่ พี่ชายผู้ทรยศต่อเลือดแห่งคำมั่นที่พวกเขาหลั่งร่วมกัน
ภาษาเมห์รี
ภาษาเมห์รี เป็นภาษากลุ่มเซมิติกใช้พูดโดยชนกลุ่มน้อยทางตะวันออกของเยเมนและทางตะวันตกของโอมาน และเป็นภาษาที่เคยใช้พูดในคาบสมุทรอาระเบียก่อนการแพร่กระจายของภาษาอาหรับที่มาพร้อมกับศาสนาอิสลาม เมื่อพุทธศตวรรษที่ 12 มีผู้พูดในคูเวตซึ่งเป็นกลุ่มผู้ใช้แรงงานที่อพยพเข้าไป เป็นภาษาที่ใกล้ตาย ไม่มีการใช้เป็นภาษาเขียน จัดอยู่ในภาษากลุ่มเซมิติกใต้สาขาอาระเบียใต้ มีความสัมพันธ์กับภาษาอัมฮาราในเอธิโอเปีย มีผู้พูดในเยเมน 70,643 คน ในโอมาน 50,763 คนและในคูเวต 14,358 คน เมื่อ พ.ศ. 2543
ภาษาแบชเคียร์
ภาษาแบชเคียร์ () เป็นภาษากลุ่มเตอร์กิก มีผู้พูดเป็นภาษาแม่ในรัสเซียมากกว่า 1,047,000 คน เมื่อ พ.ศ. 2532 มีผู้พูดเป็นภาษาที่สอง 26,737 คน โดยมีชาวแบชเคียร์ราว 300,000 กล่าวว่าพวกตนใช้ภาษาตาตาร์เป็นภาษาแม่ ผู้พูดส่วนใหญ่อยู่ในสาธารณรัฐบัชคอร์โตสถานของรัสเซีย รวมทั้งในสาธารณรัฐข้างเคียงคือสาธารณรัฐตาตาร์สถานและสาธารณรัฐอุดมูร์ต และมีที่เป็นชนกลุ่มน้อยในคาซัคสถานและอุซเบกิสถาน
เริ่มแรกชาวบัชกีร์เป็นชนเผ่าอูกริกหรือฟินนิก ใช้ภาษาโบลการ์ หลังการรุกรานของชาวมองโกล ภาษาคิปชัคกลายเป็นภาษาที่มีอิทธิพลในบริเวณนี้ไป ภาษาแบชเคียร์ในปัจจุบันมีรากฐานมาจากภาษาคิปชัคมากเช่นเดียวกับภาษาตาตาร์ ภาษานี้ใกล้เคียงกับภาษาตาตาร์ ในอดีตชาวบัชกีร์ใช้ภาษาตาตาร์เป็นภาษาเขียน จนถูกแทนที่ด้วยภาษาชะกะไตเมื่อพุทธศตวรรษที่ 20 และใช้มาจนถึง พ.ศ. 2466 ทั้งภาษาตาตาร์และภาษาชะกะไตเขียนด้วยอักษรอาหรับ
พ.ศ. 2466 มีการออกแบบระบบการเขียนสำหรับภาษาแบชเคียร์ มีการเขียนวรรณคดีด้วยภาษาแบชเคียร์ เริ่มแรกภาษานี้เขียนด้วยอักษรอาหรับดัดแปลง พ.ศ. 2473 เปลี่ยนมาเขียนด้วยอักษรละติน และเปลี่ยนเป็นอักษรซีริลลิก เมื่อ พ.ศ. 2481 อักษรซีริลลิกที่ใช้เป็นแบบเดียวกับภาษารัสเซีย มีอักษรเพิ่มเติมคือ: Ә ә [æ], Ө ө [œ], Ү ү [y], Ғ ғ [ɣ], Ҡ ҡ [q], Ң ң [ŋ], Ҙ ҙ [ð], Ҫ ҫ [θ], Һ һ [h]
ปีบทอง
ปีบทอง, อ้อยช้าง หรือ กาสะลองคำ (; ชื่ออื่น: กากี, สำเภาหลามต้น, จางจืด, สะเภา) เป็นไม้ต้นผลัดใบในวงศ์แคหางค่าง (Bignoniaceae) สูงประมาณ 10 เมตร เรือนยอดเป็นพุ่มทึบ ใบเป็นประเภทใบประกอบแบบ 2-3 ชิ้น ใบย่อยรูปไข่ปลายใบแหลม ขึ้นตามธรรมชาติบนเทือกเขาหินปูนที่ค่อนข้างชื้น พบตั้งแต่พม่าตอนใต้ไปจนถึงเกาะไหหลำ
ดอกมีสีเหลืองอมส้มหรือสีส้ม ออกเป็นกระจุกตามกิ่งและลำต้น กระจุกละ 5-10 ดอก บานไม่พร้อมกัน กลีบเลี้ยงรูปถ้วยสีม่วงแดง กลีบดอกเชื่อมกันเป็นหลอด ยาว 4-7 เซนติเมตร ปลายเป็นแฉกสั้น ๆ 5 แฉก ผลเป็นฝัก ยาว 26-40 เซนติเมตร เมื่อแก่จะแตกเป็น 2 ซีก
ปีบทองเป็นพันธุ์ไม้พระราชทานเพื่อปลูกเป็นมงคลประจำจังหวัดเชียงราย และเป็นเป็นพรรณไม้ประจำมหาวิทยาลัยสองแห่ง คือ มหาวิทยาลัยราชภัฏเชียงราย (เรียกว่า "กาสะลองคำ") และมหาวิทยาลัยเทคโนโลยีสุรนารี (เรียกว่า "ปีบทอง")
แอมอะไลฟ์
"แอมอะไลฟ์" () คือซิงเกิลทางการค้าที่ 2 ของอัลบั้ม "อะนิวเดย์แฮสคัม" ของเซลีน ดิออน วางจำหน่ายเมื่อ 12 สิงหาคม พ.ศ. 2545
เพลง "แอมอะไลฟ์" เป็นผลงานการประพันธ์และอำนวยการสร้างโดย Kristian Lundin และ Andreas Carlsson ผู้ทำงานให้กับเซลีนมาแล้วในปี พ.ศ. 2542 ในเพลง "แดทส์เดอะเวย์อิทอิส" เพลงนี้เป็นเพลงประกอบภาพยนตร์เรื่อง "Stuart Little 2" 
มิวสิกวิดีโอเพลง "แอมอะไลฟ์" อำนวยการสร้างโดย Dave Meyers ระหว่างวันที่ 24-25 พฤษภาคม พ.ศ. 2545 แพร่ภาพเมื่อ 10 มิถุนายน พ.ศ. 2545 ซึ่งมี 2 แบบ คือ มี/ไม่มีภาพจากภาพยนตร์เรื่อง Stuart Little 2
"แอมอะไลฟ์" กลายเป็นเพลงนิยมระดับโลก คว้าอันดับ 1 ในโปแลนด์ (5 สัปดาห์), ฮ่องกง และ แคนาดาชาร์ตเพลงผู้ใหญ่ร่วมสมัยเบลเยี่ยม 50,000 แผ่น (สถานะ:พลาตตินัม) แผ่นและฝรั่งเศส 250,000 แผ่น (สถานะ:โกลด์)
เซลีน เคยแสดงสดเพลงนี้ในมหรสพชุด "อะนิวเดย์..." ณ โรงอุปรากรเดอะโคลอสเซียม โรงแรมซีซาส์พาเลซ ต่อมาได้บรรจุในอัลบั้มบันทึกการแสดงสด "อะนิวเดย์... ไลฟ์อินลาสเวกัส" และในดีวีดีบันทึกการแสดงสด "ไลฟ์อินลาสเวกัส - อะนิวเดย์..." นอกจากนี้เพลงนี้ยังได้นำมาแสดงใน "คอนเสิร์ตทัวร์เทกกิงแชนเซส" ฉบับรีมิกซ์ และบรรจุในอัลบั้ม "" อัลบั้มเพลงฮิตในปี พ.ศ. 2551 อีกด้วย
ซิงเกิลซีดี 3 เพลง - (สหราชอาณาจักร)
เซปูร์วีฟวร์
เซปูร์วีฟวร์ (, ) เป็นอัลบั้มรวมเพลงยุคแรกๆของเซลีน ดิออน วางแผงเมื่อ 27 มกราคม พ.ศ. 2540 ในบางประเทศ
การรวบรวมเพลงครั้งนี้วางจำหน่ายโดยไม่มีการโปรโมทใดๆ มีหลากหลายชื่ออัลบั้มและหน้าปก และจำหน่ายโดยค่ายเพลงต่างๆมากมาย
ชื่ออื่นๆ :C'est pour vivre ขึ้นชาร์ทสูงสุดในสหราชอาณาจักรได้อันดับที่ 49 แม้ว่าอัลบั้มนี้ไม่ได้โปรโมทใดๆ และอันดับที่ 32 ในเบลเยี่ยม ยอดขายกว่า 200,000 แผ่นทั่วโลก
เหตุการณ์ฟาโชดา
เหตุการณ์ฟาโชดา ( พ.ศ. 2441 - 2442) เป็นกรณีพิพาทระหว่างอังกฤษกับฝรั่งเศสเพื่อแข่งขันกันช่วงชิงลุ่มแม่น้ำไนล์ตอนบนและดินแดนในทวีปแอฟริกาเป็นอาณานิคมของตน เหตุการณ์รุนแรงมากจนถึงขั้นวิกฤติเมื่อฝรั่งเศสเข้ายึดเมืองฟาโชดาได้ก่อนอังกฤษในวันที่ 18 กันยายน พ.ศ. 2441 แต่ในที่สุด อังกฤษและฝรั่งเศสก็ได้แบ่งปันผลประโยชน์และแก้ไขกรณีพิพาทนี้ได้ด้วยการลงนามในอนุสัญญาเมื่อวันที่ 21 มีนาคม พ.ศ. 2442
เมืองฟาโชดา (เมืองโคดอกในปัจจุบัน) เป็นเมืองเล็กๆในแคว้นซูดาน ที่อยู่ใต้การปกครองของอียิปต์แต่ในนามในขณะนั้น อังกฤษและฝรั่งเศสได้แข่งขันกันขยายอาณานิคมในทวีปแอฟริกาจนสามารถยึดดินแดนต่างๆไว้ได้ เช่น ทางใต้ อังกฤษยึดได้เคปโคโลนี นาทาล โรดีเชีย และยูกันดา ปัจจุบันคือ แอฟริกาใต้ บอตสวานา ซิมบับเว แซมเบีย และส่งทหารเข้ายึดครองอียิปต์ไว้ตั้งแต่ พ.ศ. 2425 ส่วนฝรั่งเศสยึดดินแดนทางภาคตะวันตก ปัจจุบันได้แก่เซเนกัล มาลี ไนเจอร์ และขยายอาณาเขตเข้าไปในแอฟริกาตะวันตกที่ต่อมาเรียกว่าเฟรนช์เวสต์แอฟริกา นอกจากนี้ยังยึดได้ส่วนหนึ่งของแคว้นคองโกที่เรียกว่าเฟรนช์คองโก
ทั้งสองประเทศได้พยายามทุกวิถีทางในการที่จะเข้าควบคุมลุ่มแม่น้ำไนล์ตอนบนและหาหนทางเชื่อมโยงอาณานิคมของตนที่กระจัดกระจายให้ติดต่อกัน
เป็นผืนเดียว จุดมุ่งหมายที่สำคัญของอังกฤษคือจะต้องสร้างทางรถไฟจากเคปโคโลนีไปจนถึงกรุงไคโรในอียิปต์ เพื่อเชื่อมโยงแคว้นยูกันดาให้ติดต่อกับอียิปต์ ส่วนฝรั่งเศสก็พยายามขยายตัวจากเซเนกัลผ่านภาคกลางของทวีปแอฟริกาไปจนถึงแคว้นซูดานซึ่งเป็นที่ตั้งของเมืองฟาโชดาและหาทางออกสู่ทะเลแดง นโยบายขยายอำนาจดังกล่าวทำให้กองทัพของทั้งสองประเทศต้องไปเผชิญหน้ากันที่เมืองฟาโชดาในซูดาน
อังกฤษเกรงว่าฝรั่งเศสจะเข้าไปควบคุมแม่น้ำไนล์ตอนบน และทำเขื่อนกั้นแม่น้ำไนล์ซึ่งจะเป็นอุปสรรคต่อการชลประทานของอียิปต์ซึ่งอยู่ใต้การยึดครองของอังกฤษในขณะนั้น กองทัพของอังกฤษและฝรั่งเศสจึงเผชิญหน้ากันที่เมืองฟาโชดา ต่างฝ่ายต่างไม่ยอมถอนทัพออกจากเมือง ฝรั่งเศสอ้างว่าเป็นฝ่ายมีชัยเพราะยึดเมืองฟาโชดาได้ก่อน
ระหว่างนั้น ภายในประเทศฝรั่งเศสกำลังเผชิญปัญหาเหตุการณ์เรื่องเดรย์ฟุส ฝรั่งเศสเกรงว่ากรณีพิพาทดังกล่าวจะขยายตัวเป็นสงครามใหญ่ และไม่แน่ใจว่าในกรณีดังกล่าวรัสเซียซึ่งเป็นพันธมิตรของตนจะให้ความสนับสนุนฝรั่งเศส อนึ่ง ฝรั่งเศสต้องการเอาใจอังกฤษไว้เพื่อให้อังกฤษสนับสนุนฝรั่งเศสในการต่อต้านเยอรมนีซึ่งเป็นศัตรูของตน ในวันที่ 4 พฤศจิกายน พ.ศ. 2441 ฝรั่งเศสจึงถอนทัพออกจากเมืองฟาโชดา ทั้งอังกฤษและฝรั่งเศสก็สามารถแก้ไขกรณีพิพาทดังกล่าวได้โดยสันติ
ไลฟ์อาปารี
ไลฟ์อาปารี () คืออัลบั้มบันทึกจากการแสดงสดที่ 3 ของเซลีน ดิออน และอัลบั้มที่ 22 เมื่อนับรวมทั้งหมด บันทึกเสียงที่ Zenith Theatre ใน Paris (ตุลาคม ปี พ.ศ. 2538) และวางออกจำหน่ายเมื่อ 28 ตุลาคม พ.ศ. 2539
หลังการออกอัลบั้มฝรั่งเศสที่ขายดีตลอดกาล แล้ว เซลีน จึงได้ออกอัลบั้มบันทึกจากการแสดงสด ประกอบด้วย 10 จาก 12 เพลงในอัลบั้ม D'eux ซึ่งบันทึกเสียงระหว่างทัวร์คอนเสิร์ต D'eux นอกจากนี้ยังมีเพลงภาอังกฤษเช่น "The Power of Love" (#1 อันดับ 1 สหรัฐอเมริกา, แคนาดา, ออสเตรเลีย) และ "To Love You More" (อันดับ 1 ในญี่ปุ่น) ซึ่งเป็นเพลงในห้องบันทึกเสียง 3 เพลงซึ่งเซลีนเคยร้องในอัลบั้มจากการแสดงสดที่แล้ว À l'Olympia ได้แก่ "The Power of Love," "Quand on n'a que l'amour" และ "Un garçon pas comme les autres (Ziggy)."
ซีดีเพลงนี้ไม่ได้บรรจุเพลงทั้งหมดในการแสดง ซึ่งต้องชมLive à Paris (ดีวีดี/วิดีโอ) ซึ่งวางจำหน่ายในปี 1996 เช่นกันin 1996.
Live à Paris ได้รับรางวัล Juno Award และ two Félix Awards ในปี 1997.
Live à Paris ประสบความสำเร็จตามอัลบั้ม D'eux และอันดับสูงสุดในชาร์ตฝรั่งเศส, เบลเยี่ยม, สวิตเซอร์แลนด์ ยอดขายกว่า 2,000,000 แผ่นในยุโรป และ 4,000,000 แผ่นเมื่อนับรวมทั้งหมด วันที่ 1 พฤศจิกายน 1996 เซลีนได้ทำสถิติใหม่ในอุตสาหกรรมดนตรีฝรั่งเศส เมื่อเธอเป็นศิลปินคนแรก ที่มี 3 อัลบั้มติดชาร์ทขายดีที่สุด 20 อันดับแรกในฝรั่งเศส Live à Paris เข้าสู่ชาร์ทด้วยอันดับสูงสุด (อัลบั้มที่ 3 ของเธอที่ขึ้นสู่อันดับ 1 ในฝรั่งเศสของปีนี้ ขณะที่ Falling Into You ( 7 เดือนหลังเข้าชาร์ท) ซึ่งอยู่อันดับ 6 ของชาร์ท และ D'eux ยังคงอยู่อันดับที่ 16 (1 ปีครึ่งหลังจากออกวางจำหน่าย)
อัลบั้มนี้โปรโมทท้ายปี 1996 ด้วย 2 radio singles คือ "Les derniers seront les premiers" (ยุโรปและแคนาดา) และ"To Love You More" (แคนาดา) ในเดือนมิถุนายน 1997 (8เดือนหลังออกอัลบั้ม) Sony Music ปล่อยซิงเกิลของอัลบั้มนี้ทางการค้า 2 ซิงเกิล คือ "J'attendais" ในฝรั่งเศส (#46) และ "Je sais pas" ในเนเธอร์แลนด์ (#78)
อาเรซีโบ
อาเรซีโบ () เป็นจังหวัดหนึ่งใน 78 จังหวัดทางตอนเหนือของเปอร์โตริโก ตั้งอยู่บนชายฝั่งมหาสมุทรแอตแลนติก ทางทิศเหนือค่อนไปทางทิศตะวันตกของเกาะเปอร์โตริโก ห่างจากซานฮวน เมืองหลวงของเปอร์โตริโก ประมาณ 80 กิโลเมตร
ชาวสเปนเริ่มเข้ามาตั้งถิ่นฐานที่นี่ตั้งแต่ พ.ศ. 2099 และก่อตั้งเป็นเมืองอย่างเป็นทางการในวันที่ 1 พฤษภาคม พ.ศ. 2159
อาเรซีโบเป็นที่ตั้งของหอดูดาวอาเรซีโบ ซึ่งเป็นกล้องโทรทรรศน์วิทยุเดี่ยวที่ใหญ่ที่สุดในโลก
ตัวละครในมหาสงครามจอกศักดิ์สิทธิ์
รายชื่อตัวละครที่ปรากฏในเกมวิชช่วล โนเวลเอโรเกะ ชื่อ "เฟท/สเตย์ ไนท์" ที่สร้างโดย ไทป์-มูน และได้ถูกนำไปสร้างเป็น อะนิเมะ โดย สตูดิโอ ดีน
ครก
ครก เป็นเครื่องครัวประเภทหนึ่ง ซึ่งใช้ในการทำอาหารประเภท น้ำพริก ส้มตำ หรืออาหารประเภทใดก็ตามที่ต้องการความแหลก
ครกที่ใช้กันในครัวเป็นเครื่องครัวที่มีลักษณะภายนอกเป็นกรวยยอดตัด 2 อันซ้อนกันโดยหันเอาฐานที่แคบกว่าเข้าประกบกัน ส่วนภายในเป็นเบ้าที่ค่อนข้างจะเป็นครึ่งทรงกลม ต้องมีการใช้คู่กับสาก ส่วนครกกระเดื่องที่ใช้ตำข้าวเปลือกนั้นจะมีลักษณะที่ต่างออกไป กล่าวคือมีรูปร่างภายนอกเป็นทรงกระบอกสั้นป้อม มีรัศมีประมาณ 20 เซนติเมตร และมีความสูงประมาณ 40 เซนติเมตร ส่วนภายในนั้นจะเป็นเบ้าลึกยาวประมาณ 30 เซนติเมตร ตอนปลายเป็นครึ่งทรงกลม
วอลเลย์บอลหญิงชิงแชมป์เอเชีย 2007
วอลเลย์บอลหญิงชิงแชมป์เอเชีย 2007 () เป็นครั้งที่ 14 ของการแข่งขัน จัดขึ้นที่ จังหวัดนครราชสีมา, ประเทศไทย ระหว่างวันที่ 5–13 กันยายน พ.ศ. 2550 โดยสนามแข่งขันจัดขึ้น ณ เอ็มซีซีฮอลล์ ศูนย์การค้าเดอะมอลล์นครราชสีมา
การแข่งขันครั้งนี้ถือว่ามีความสำคัญ เป็นการแข่งขันเพื่อคัดเลือกทีมที่ดีที่สุดของทวีปเอเชียไปแข่งขันเวิลด์คัพ 2007 ไม่นับญี่ปุ่น (เจ้าภาพ) และจีน(เจ้าภาพกีฬาโอลิมปิกเกมส์ ปี 2008)แมตต์รอบคัดเลือกโอลิมปิกเกมส์ปี 2008 ที่ญี่ปุ่น และการแข่งขันเวิลด์กรังปรี 2008 แบ่งกลุ่มโดยอาศัยอันดับจากการแข่งขัน วอลเลย์บอลหญิงชิงแชมป์เอเชีย 2005
ก่อแก้ว พิกุลทอง
นายก่อแก้ว พิกุลทอง อดีตสมาชิกสภาผู้แทนราษฎร แบบบัญชีรายชื่อ พรรคเพื่อไทย แกนนำแนวร่วมประชาธิปไตยต่อต้านเผด็จการแห่งชาติ (นปช.) และอดีตรักษาการผู้อำนวยการ องค์การรับส่งสินค้าและพัสดุภัณฑ์ (ร.ส.พ.)
นายก่อแก้ว พิกุลทอง เกิดเมื่อ พ.ศ. 2508 ที่อำเภอตะกั่วทุ่ง จังหวัดพังงา จบการศึกษามัธยมปลายจาก โรงเรียนภูเก็ตวิทยาลัย เคยสอบได้ที่ 1 ของภาคใต้ ในการสอบแข่งขันของสมาคมคณิตศาสตร์แห่งประเทศไทย ทั้งประเภทบุคคลและประเภททีม เมื่อปี พ.ศ. 2526 จบปริญญาตรี คณะวิศวกรรมศาสตร์ จากสถาบันเทคโนโลยีพระจอมเกล้าเจ้าคุณทหารลาดกระบัง (เกียรตินิยม) เมื่อ พ.ศ. 2531 และจบปริญญาโท ด้านการบริหารธุรกิจ หลักสูตรนานาชาติ จากมหาวิทยาลัยกรุงเทพ (เกียรตินิยม) เมื่อ พ.ศ. 2542 ในระหว่างศึกษาที่มหาวิทยาลัยกรุงเทพได้รับเลือกให้เป็นประธานนักศึกษาปริญญาโท
นายก่อแก้ว พิกุลทอง ได้รับการแต่งตั้งจาก นายภูมิธรรม เวชยชัย รัฐมนตรีช่วยว่าการกระทรวงคมนาคม ให้เป็นกรรมการและรักษาการผู้อำนวยการ องค์การรับส่งสินค้าและพัสดุภัณฑ์ (ร.ส.พ.) เมื่อสิงหาคม พ.ศ. 2548 เพื่อทำหน้าที่ศึกษาความเป็นไปได้ในการแก้ปัญหาของ ร.ส.พ. ที่ขาดทุนมานานเกือบ 20 ปี หลังจากเข้าไปทำงานศึกษาพิจารณาข้อมูลรอบด้านแล้ว ได้เสนอ 2 ทางเลือกให้คณะกรรมการพิจารณา คือ ฟื้นฟูกิจการอย่างเบ็ดเสร็จ หรือปิดกิจการ ในที่สุดคณะกรรมการฯ มีมติให้ปิดกิจการรัฐวิสาหกิจที่ดำเนินกิจการมากว่า 59 ปี และเป็นการปิดกิจการรัฐวิสาหกิจที่ใหญ่ที่สุดเท่าที่เคยปิดกิจการมา (มีพนักงานประมาณ 1,600 คน) ในระหว่างที่กำลังจะปิดกิจการ ได้มีการต่อต้านจากพนักงานที่ไม่เห็นด้วยประมาณ 200 คน อย่างต่อเนื่อง นานนับเดือน แต่สามารถประคับประคองให้การปิดกิจการเป็นไปอย่างเสียหายน้อยที่สุด
ก่อแก้ว พิกุลทอง ได้รับการชักชวนจากจตุพร พรหมพันธุ์ และณัฐวุฒิ ใสยเกื้อ ให้ร่วมจัดรายการด้านเศรษฐกิจที่พีทีวี แต่ไม่เคยได้จัด เพราะสถานีไม่เคยได้รับอนุญาตจากรัฐบาลในขณะนั้นให้ออกอากาศได้ จึงไปเป็นแกนนำร่วมกับบุคคลอื่นในการต่อต้าน คมช. ที่ท้องสนามหลวงแทน
ต่อมาในสมัยรัฐบาลนายสมัคร สุนทรเวช ได้อนุญาตให้สถานีโทรทัศน์ NBT ออกอากาศรายการความจริงวันนี้ ก่อแก้วจึงได้มีโอกาสร่วมรายการเป็นพิธีกรรับเชิญแทนพิธีกรคนอื่นที่ติดภารกิจ
ก่อแก้ว เป็นสมาชิกพรรคเพื่อไทย และเคยจัดรายการมหาประชาชน และรายการความจริงวันนี้ ทางสถานีประชาชน People's Channels อยู่บ่อยครั้ง ต่อมาในการเลือกตั้งซ่อมสมาชิกสภาผู้แทนราษฎร กรุงเทพมหานคร เขต 6 ในเดือนกรกฎาคม พ.ศ. 2553 แทนนายทิวา เงินยวง จากพรรคประชาธิปัตย์ ซึ่งเสียชีวิตลงนั้น นายก่อแก้ว พิกุลทอง ได้รับเลือกจากพรรคเพื่อไทย เป็นตัวแทนของพรรคสมัครรับเลือกตั้งในเขตดังกล่าว ผลปรากฏว่าได้คะแนนเสียงเป็นอันดับ 2 รองจากพนิช วิกิตเศรษฐ์ ผู้ลงสมัครจากพรรคประชาธิปัตย์
นายก่อแก้ว กล่าวปราศัยในวันที่ 22 มีนาคม พ.ศ. 2552 ว่ามีการปลดรูปที่มีอยู่ทุกบ้าน ส่งผลให้เกิดการวิพากษ์วิจารณ์ในวงกว้าง
ในการเลือกตั้งทั่วไป 3 กรกฎาคม 2554 นายก่อแก้ว สมัครรับเลือกตั้ง ส.ส.ในระบบบัญชีรายชื่อ พรรคเพื่อไทย ลำดับที่ 54 และได้รับการเลือกตั้งเป็น ส.ส.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 47
เดอะโพลิซ
เดอะ โพลิซ () เป็นวงดนตรีร็อกสามชิ้นจากอังกฤษ มีชื่อเสียงไปทั่วโลกในยุคทศวรรษที่ 80 กับแนวเพลงร็อกที่ได้รับอิทธิพลจากแจ๊ส เร้กเก้และพังค์ร็อก อัลบั้มของพวกเขาในปี 1983 ชุด Synchronicity สามารถขึ้นอันดับ 1 ในสหรัฐอเมริกาและมียอดขาย 8 แพลตตินั่ม และมีเพลงฮิตอันดับ 1 อย่างเพลง "Every Breath You Take" และต่อมาก็ได้แยกวงกลางทศวรรษที่ 80 แต่ได้ประกาศรวมตัวกันใหม่ในปี 2007 เพื่อทัวร์คอนเสิร์ตรอบโลก ซึ่งเสร็จสิ้นในเดือนสิงหาคม 2008
พระเจ้าบรมวงศ์เธอ พระองค์เจ้าวาปีบุษบากร
พระเจ้าบรมวงศ์เธอ พระองค์เจ้าวาปีบุษบากร (25 มิถุนายน พ.ศ. 2434 - 15 ธันวาคม พ.ศ. 2525) เป็นพระราชธิดาในพระบาทสมเด็จพระจุลจอมเกล้าเจ้าอยู่หัวกับ เจ้าจอมมารดาพร้อม ประสูติเมื่อวันที่ 25 มิถุนายน พ.ศ. 2434 ลำดับพระองค์ที่ 68 เป็นพระขนิษฐาของพระองค์หญิงแฝดพระองค์ที่ 50, 51 และ 59 ในสมเด็จพระพุทธเจ้าหลวง 
พระเจ้าบรมวงศ์เธอ พระองค์เจ้าวาปีบุษบากร ประสูติเมื่อวันที่ 25 มิถุนายน พ.ศ. 2434 เป็นพระราชธิดาในพระบาทสมเด็จพระจุลจอมเกล้าเจ้าอยู่หัวกับ เจ้าจอมมารดาพร้อม 
หลังจากเจ้าจอมมารดาพร้อม ถึงแก่อนิจกรรม สมเด็จพระศรีสวรินทิราบรมราชเทวี พระพันวัสสาอัยยิกาเจ้าทรงทูลขอพระราชทาน พระเจ้าลูกเธอ พระองค์เจ้าวาปีบุษบากร มาอภิบาลเป็นพระราชธิดาบุญธรรม พร้อมกับ พระองค์เจ้าเยาวภาพงศ์สนิท พระองค์เจ้ารังสิตประยูรศักดิ์ และพระองค์เจ้าประภาพรรณพิไลย
พระเจ้าบรมวงศ์เธอ พระองค์เจ้าวาปีบุษบากร สิ้นพระชนม์เมื่อวันที่ 15 ธันวาคม พ.ศ. 2525 พระราชทานเพลิงพระศพ ณ พระเมรุหลวงหน้าพลับพลาอิศริยากรณ์ วัดเทพศิรินทราวาส เมื่อวันที่ 26 มีนาคม พ.ศ. 2526 มีพระชนมายุยืนยาวถึง 91 ปี ทรงดำรงพระชนม์ชีพเป็นองค์สุดท้ายและมีพระชนมายุมากที่สุดในจำนวนพระราชโอรสพระราชธิดาในพระบาทสมเด็จพระจุลจอมเกล้าเจ้าอยู่หัว รัชกาลที่ 5 และเป็นพระธิดาบุญธรรมพระองค์เดียวที่มีพระชนมชีพอยู่จนได้จัดการพระบรมศพของสมเด็จพระราชมารดาเลี้ยง คือ สมเด็จพระศรีสวรินทิราบรมราชเทวี พระพันวัสสาอัยยิกาเจ้า ที่ทรงอภิบาลพระองค์มาตั้งแต่ยังทรงพระเยาว์ และทรงดำรงตำแหน่งเป็นองค์กุลเชษฐ์แห่งพระบรมวงศานุวงศ์ฝ่ายใน ในรัชกาลพระบาทสมเด็จพระปรมินทรมหาภูมิพลอดุลยเดชตราบจนสิ้นพระชนม์
เครื่องราชอิสริยาภรณ์ชั้นสูงสุดที่ได้รับโปรดเกล้าฯ พระราชทาน
แร็ป
แร็ป () คือการพูดในลักษณะคำกลอนลงจังหวะเพลง โดยส่วนใหญ่จะใช้จังหวะเร็ว เป็นส่วนหนึ่งขององค์ประกอบของวัฒนธรรมฮิปฮอป
แร็ปเป็นการร้องแบบที่เป็นจังหวะ การร้องคล้ายเสียงพูด และเนื้อหาของเพลงที่มีความหมายและมีความคล้องจองกัน รวมทั้งเน้นที่การกำกับจังหวะ โดยใช้จังหวะกลองอิเล็กทรอนิกส์ และเทคนิคการ Sampling งานเพลงอื่น ๆ
การแร็ปได้พัฒนาทั้งภายในและนอก ของดนตรีแนวฮิปฮอป Kool Herc ชาวจาเมกาในนิวยอร์กได้เริ่มการพูดลงบนเพลงประเภทแดนซ์ฮอลล์ ในคริสต์ทศวรรษ 1970 จนในคริสต์ทศวรรษ 1980 ความสำเร็จของวงรัน-ดีเอ็มซี ได้เปิดกว้างให้วงการเพลงแร็ป พอถึงปลายคริสต์ทศวรรษ 1990 ฮิปฮอปได้ก้าวเข้าสู่กระแสหลัก ในคริสต์ทศวรรษ 2000 ฮิปฮอปใต้ดินเริ่มจะมีการใช้จังหวะที่สลับซับซ้อนมากขึ้น ท้วงทำนองในการพูด เนื้อคำกลอนที่ซับซ้อน และการเล่นคำอย่างสร้างสรรค์ เนื้อเพลงแร็ปมักถ่ายทอดชีวิตบนถนนที่เป็นที่มาของฮิปฮอป ผนวกกับอ้างอิงถึงวัฒนธรรมกระแสนิยม และคำสแลงฮิปฮอปต่าง ๆ
ศิลปินเพลงแร็ปชื่อดังของโลก ได้แก่ Eminem, N.W.A, Kanye West, Drake, J.Cole
หอดูดาวอาเรซีโบ
หอดูดาวอาเรซีโบ (; ) เป็นกล้องโทรทรรศน์วิทยุขนาดใหญ่ ตั้งอยู่ใกล้กับเมืองอาเรซีโบทางตอนเหนือของปวยร์โตรีโก ดำเนินการโดยมหาวิทยาลัยคอร์เนลล์ร่วมกับมูลนิธิวิทยาศาสตร์แห่งชาติ () ของสหรัฐอเมริกา ภายใต้หน่วยงานที่ชื่อว่า "ศูนย์ดาราศาสตร์และชั้นบรรยากาศไอโอโนสเฟียร์แห่งชาติ" ()
กล้องโทรทรรศน์วิทยุที่นี่มีขนาดเส้นผ่านศูนย์กลาง ยาว 305 เมตร เป็นกล้องโทรทรรศน์เดี่ยวที่มีขนาดใหญ่ที่สุดที่เคยสร้างขึ้นมา โครงการก่อสร้างเริ่มต้นนำเสนอตั้งแต่ปี พ.ศ. 2501 โดยศาสตราจารย์ วิลเลียมส์ อี. กอร์ดอน แห่งมหาวิทยาลัยคอร์เนลล์ เพื่อที่จะใช้ศึกษาบรรยากาศชั้นไอโอโนสเฟียร์ของโลก แต่ได้ขยายขอบเขตของโครงการออกไป การก่อสร้างเริ่มขึ้นตั้งแต่ปี พ.ศ. 2503 เริ่มเปิดใช้งานตั้งแต่วันที่ 1 พฤศจิกายน พ.ศ. 2506
เมื่อวันที่ 16 พฤศจิกายน พ.ศ. 2517 หอดูดาวแห่งนี้ได้ส่งสัญญาณวิทยุขนาด 1,679 บิต (ประมาณ 205 ไบต์) ที่มีชื่อว่า "ข้อความอาเรซีโบ" ขึ้นสู่อวกาศไปยังกระจุกดาวเอ็ม 13 ที่อยู่ห่างจากโลก 25,000 ปีแสง เป็นข้อมูลกราฟิกขนาด 23 คูณ 73 จุด ซึ่งออกแบบโดย ดร. แฟรงก์ เดรก และคาร์ล เซแกน สื่อความหมายถึงระบบตัวเลข ธาตุเคมี ดีเอ็นเอ และระบบสุริยะ เป็นสัญลักษณ์ของก้าวสู่ยุคอวกาศของโลก และคาดหวังว่าอาจมีสิ่งมีชีวิตทรงภูมิปัญญาจากนอกโลกได้รับสัญญาณนี้และส่งสัญญาณตอบมาในอนาคต
หอดูดาวแห่งนี้มีการปรับปรุงเครื่องมืออุปกรณ์มาตลอดอายุการใช้งาน ครั้งสำคัญคือเมื่อ พ.ศ. 2517 และ พ.ศ. 2540 และใช้เป็นแหล่งข้อมูลของโครงการ SETI@home ของมหาวิทยาลัยแคลิฟอร์เนีย เบิร์กเลย์ มาตั้งแต่ปี พ.ศ. 2542
กล้องโทรทรรศน์วิทยุอาเรซีโบเป็นสถานที่ถ่ายทำภาพยนตร์หลายเรื่อง โดยเฉพาะเรื่อง "Goldeneye" (ชื่อไทย: พยัคฆ์ร้าย 007 รหัสลับทลายโลก) ออกฉายใน พ.ศ. 2538 และเรื่อง "Contact" (ชื่อไทย: อุบัติการณ์สัมผัสห้วงเวลา) ออกฉายใน พ.ศ. 2540 และเป็นฉากหลังในนิยายวิทยาศาสตร์เรื่อง "2010: Odyssey Two" (ชื่อไทย: 2010 จอมจักรวาล) ของอาร์เทอร์ ซี. คลาร์ก (แต่ในการถ่ายทำภาพยนตร์ในปี พ.ศ. 2525 ได้เปลี่ยนสถานที่เป็นเวรีลาร์จอาร์เรย์แทน)
หมามุ้ย
หมามุ้ย หรือ หมามุ่ย ชื่อวิทยาศาสตร์ "Mucuna pruriens" DC. เป็นพืชเถาซึ่งมีขนคันจากฝัก เมื่อถูกผิวหนังทำให้คัน เนื่องจากขนมี mucunain enzyme สามารถย่อยโปรตีนได้ serotonin และมีสารคล้าย histamine การเกิดพิษ ขนเมื่อถูกสัมผัส จะก่อให้เกิดอาการระคายเคืองมาก คัน ปวดแสบปวดร้อน บวมแดง
ลัษณะทั่วไป ใบมีรูปร่างคล้ายรูปไข่หรือรูปไข่ปนขนมเปียกปูน โคนใบอาจมีทั้งมน กลม หรือหน้าตัดก็ได้ ตัวใบบางและมีขนทั้งสองด้าน ดอกสีม่วงดำ ออกเป็นช่อตามง่ามใบ มีเมล็ด 4-7 เมล็ด ฝักจะมีขนอ่อนคลุม ฝักแก่นี้เองจะกลายเป็นพืชที่มีพิษ เมื่อผิวหนังสัมผัสกับขนพิษ ปลายยอดของขนจะแตกออก และฉีดสารพิษออกมา ทำให้ผิวหนังบวมแดง คันและปวดแสบปวดร้อน
การรักษา รีบกำจัดขนพิษออกจากบริเวณที่สัมผัส โดยใช้เทียนไขลนไฟให้อ่อนตัว หรือข้าวเหนียวคลึงจนเนื้อข้าวเหนียวกลืนกัน แล้วนำมาคลึงบริเวณที่สัมผัสขนหลายๆ ครั้งจนหมด หากยังมีอาการแดงร้อนหรือคันอยู่ให้ทาคาลาไมน์โลชั่น หรือครีมสเตียรอยด์ พร้อมกับรับประทานยาแก้แพ้ เช่น คลอเฟนิรามีน 4 มก. ครั้งละ 1 เม็ดทุก 6 ชม. จนเป็นปกติ
หมามุ้ยมี 2 สายพันธุ์คือ
Very Large Array
Karl G. Jansky Very Large Array หรือ VLA เป็นกล้องโทรทรรศน์วิทยุที่ตั้งอยู่บนที่ราบแห่งซาน ออกัสติน รัฐนิวเม็กซิโก สหรัฐอเมริกา ตั้งอยู่ห่างจากเมืองซอโคร์โร ไปทางทิศตะวันตก 80 กิโลเมตร
Very Large Array ประกอบด้วยจานรับสัญญาณโทรทรรศน์วิทยุ จำนวน 27 จาน เรียงเป็นรูปตัว Y แต่ละจานมีขนาดเส้นผ่าศูนย์กลาง 25 เมตร หนัก 209 เมตริกตัน เมื่อจานทั้ง 27 จานทำงานพร้อมกัน สามารถเปรียบเทียบได้กับกล้องโทรทรรศน์วิทยุเดี่ยวที่มีขนาดเส้นผ่าศูนย์กลาง 36 กิโลเมตร
รัฐสภาสหรัฐอนุมัติงบประมาณจัดสร้าง VLA เมื่อเดือนสิงหาคม พ.ศ. 2515 จานรับสัญญาณจานแรกเริ่มติดตั้งเมื่อเดือนกันยายน พ.ศ. 2518 แล้วเสร็จทั้งระบบเมื่อ พ.ศ. 2523 ใช้งบประมาณก่อสร้าง 78.5 ล้านดอลลาร์สหรัฐ
VLA เป็นสถานที่ถ่ายทำภาพยนตร์เรื่อง "2010: The Year We Make Contact" (สร้างจากนิยาย 2010 จอมจักรวาล (2010: Odyssey Two) ของอาร์เทอร์ ซี. คลาร์ก) ปี พ.ศ. 2525 และภาพยนตร์เรื่อง "Contact" (ชื่อไทย: อุบัติการณ์สัมผัสห้วงเวลา จากนิยายของ คาร์ล เซแกน) ปี พ.ศ. 2540
มะป่วน
มะป่วน หรือนมหนู ( Kurz) มีชื่อเรียกอื่น ๆ เช่น กระโปกกระจ้อน (จันทบุรี) กล้วยขี้เห็น ขี้เห็น (อุดรธานี) กล้วยเห็น (สกลนคร) แดงดง (เลย) นมหนู (กรุงเทพฯ) นางนวล (ลำปาง) ปอแฮด แฮด (เชียงใหม่) มะดัก (สระบุรี) ลำดวนดง (ขอนแก่น)
มะป่วน เป็นไม้ต้นขนาดเล็ก สูง 4-8 เมตร ใบลักษณะเป็นใบเดี่ยว เรียงสลับสองด้านในระนาบเดียวกันของกิ่ง รูปรี กว้าง 4-6 เซนติเมตร ยาว 8-12 เซนติเมตร ปลายใบแหลม ใบด้านบนเรียบเป็นมัน ด้านล่างมีขนสาก
ส่วนดอกออกเป็นกระจุก 2-3 ดอก ตรงข้ามใบ กลีบดอกเรียง 2 ชั้น ๆ ละ 3 กลีบ สีชมพูอมเหลือง รูปขอบขนาน ปลายแหลมและโค้ง ขอบกลีบเป็นคลื่น กลีบดอกชั้นในประสานกันคล้ายยอดโดม ผล ออกเป็นกลุ่มๆ เมื่อสุกสีเหลือง มีขนสีน้ำตาลคลุม มีกลิ่นหอมตลอดทั้งกลางวันและกลางคืน แต่หอมแรงในช่วงกลางคืน ออกดอกพร้อมกันเกือบทั้งต้นในช่วงเดือน มีนาคม - พฤษภาคม
กำลังช้างสาร
กำลังช้างสาร (ชื่อวิทยาศาสตร์:"Acacia craibii" Nielsen) ชื่อพื้นเมือง : กำลังช้างสาร (ภาคกลาง) เครือง้วนเห็น ศาลาน่อง (อุดรธานี) เถาจักรลาช (ประจวบคีรีขันธ์) ไส้ตันใหญ่ (ปราจีนบุรี) เป็นไม้พุ่มรอเลื้อย ทอดยอดเกาะพันไม้อื่น กิ่งอ่อนและช่อดอกมีขนประปราย กิ่งแก่เกลี้ยง
ใบ เป็น ใบประกอบแบบขนนกสองชั้น เรียงสลับ หูใบแปลงรูปเป็นหนามแหลมโค้งค่อนข้างกลมขนาดเล็ก 1 คู่ ใบประกอบแยกแขนง 6-11 คู่ แต่ละแขนงมีใบย่อย 21-29 คู่ เล็กมาก
ดอก ออกเป็นช่อดอกกลม ออกตามง่ามใบและปลายกิ่ง ดอกเล็ก ฝักรูปขอบขนาน แบน โค้งเล็กน้อย โคนสอบ ปลายแหลม มีเส้นนูนขนานห่างจากขอบฝักทั้ง 2 ด้าน ด้านละ 1 เส้น มีเส้นร่างแหปรากฏชัด ฝักแก่และแห้งจะแตกออกเป็น 2 ซีก เมล็ดแบน รูปรี โค้งเล็กน้อย มีเยื่อนุ่มสีแดง
ม้ากระทืบโรง
ม้ากระทืบโรง ( Wall) เป็นไม้ในวงศ์ MORACEAE มีชื่อท้องถิ่นอื่นว่า เช่น เดื่อเครือ ม้าทะลายโรง ม้าคอกแตก มันฤๅษี เป็นไม้พุ่มรอเลื้อย เลื้อยเกาะไปตามพรรณไม้อื่นมีน้ำยางขาว สูงถึง 25 เมตร กิ่งอ่อน ก้านใบผิวใบด้ายล่าง และฐานรองดอกอ่อนมีขน ใบเดี่ยว เรื่องสลับ รูปใบหอก รูปไข่หรือรูปของขนานแกมวงรี กว้าง 7-9 ซม. ยาว 12-18 ซม. เปลือกสีน้ำตาล มีปุ่มขึ้นคล้ายหนาม ดอกช่อ ลักษณะทรงกลมคล้ายผลออกเดี่ยวๆ ที่ซอกใบ แยกเพศ อยู่ในช่อเดี่ยวกัน ฐานรองดอกรูปทรงกลม ผลสด รูปทรงกลม ภายในสีแดง ขยายพันธุ์ ด้วยการตัดเถาม้ากระทืบโรงยาวประมาณ 1 คืบ นำมาปักชำได้
สรรพคุณตามตำรายาไทย ใช้ เถา บำรุงกำลัง ต้น บำรุงร่างกาย บำรุงความกำหนัด ช่วยขับน้ำย่อย เนื้อไม้ แก้ปวดหลัง แก้ปวดหัว ทั้งต้น บำรุงธาตุ บำรุงกำลัง แก้ประดงเลือด ที่ทำให้เป็นจุดห้อเลือด เป็นเม็ดตุ่มตามผิวกาย แก้ประดงลม แก้น้ำเหลืองเสีย ช่วยย่อยอาหาร ทำให้อาหารมีรส ในภาคตะวันออกเฉียงเหนือ ใช้ ลำต้น ผสมลำต้นคุย ต้มน้ำดื่ม บำรุงกำลัง เป็นยาอายุวัฒนะและยังช่วยในเรื่องระบบไหลเวียนโลหิต
เถาม้ากระทืบโรง และลำต้นม้ากระทืบโรงช่วยบำรุงธาตุในร่างกาย
Very Long Baseline Array
Very Long Baseline Array หรือ VLBA เป็นกล้องโทรทรรศน์วิทยุขนาดใหญ่ ที่ประกอบด้วยจานรับสัญญาณโทรทรรศน์วิทยุ จำนวน 10 จาน ตั้งอยู่ใน 10 เมืองของสหรัฐอเมริกา
จานรับสัญญาณแต่ละจานมีขนาดเส้นผ่าศูนย์กลาง 25 เมตร หนัก 240 ตัน ควบคุมทางไกลจากศูนย์ควบคุม The Array Operations Center (AOC) ที่เมืองโซคอร์โร รัฐนิวเม็กซิโก (ที่เดียวกับศูนย์ควบคุม Very Large Array)
VLBA เริ่มก่อสร้างเมื่อเดือนกุมภาพันธ์ พ.ศ. 2529 แล้วเสร็จเมื่อเดือนพฤษภาคม พ.ศ. 2536 เริ่มปฏิบัติงานพร้อมกันทั้งสิบกล้องเมื่อวันที่ 29 พฤษภาคม พ.ศ. 2536 ก่อสร้างด้วยงบประมาณ 80 ล้านดอลลาร์สหรัฐ นับเป็นกล้องโทรทรรศน์วิทยุที่ปฏิบัติงานเต็มเวลาที่ใหญ่ที่สุดในโลก เทียบเท่ากับกล้องโทรทรรศน์วิทยุขนาดเส้นผ่าศูนย์กลาง 8,611 กิโลเมตร
จานรับสัญญาณของ VLBA ตั้งอยู่ที่
โด่ไม่รู้ล้ม
โด่ไม่รู้ล้ม () ชื่ออื่น ชื่อ เช่น หนาดมีแคลน, หนาดผา, ตะชีโกวะ, หนาดผา,ขี้ไฟนกคุ่ม คิงไฟนกคุ่ม เคยโบ้ หญ้าไก่นกคุ่ม หญ้าปลาบ หญ้าไฟนกคุ่ม หญ้าสามสิบสองหาบ ลักษณะเป็นไม้เนื้ออ่อน ต้นแข็ง ตั้งตรง รากที่มีอายุมากจะมีลัษณะคล้ายเหง้า รากแขนงกลมยาว ใบ เดี่ยว เรียงเวียนสลับที่โคนใกล้ผิวดิน ขอบใบหยัก มีขนปกคลุมทั้งสองด้าน ใบมีขนสีขาวตรงละเอียด ตรง ห่าง สาก ทอดขนานกับผิวใบ ทั้งสองด้าน ท้องใบมีขนมากกว่าหลังใบ ใบรูปหอกกลับ หรือรูปไข่แกมใบหอกกลับ ส่วนที่ค่อนไปทางปลายใบ ผายกว้าง แล้วสอบแหลมทู่ๆ ส่วนโคนใบสอบแคบจนถึงก้านใบ ขอบใบหยักมน หรือจักฟันเลื่อยห่างๆ เนื้อใบหนาสาก ดอกช่อ แบบช่อกระจุกแน่น ก้านช่อดอกยาว ดอกสีม่วงหรือขาว การขยายพันธุ์ เพาะเมล็ด 
สมุนไพรโด่ไม่รู้ล้ม เพิ่มการเกิด libido เปลี่ยนแปลงค่า osmolality และจำนวนอสุจิของน้ำอสุจิ ลดเปอร์เซ็นต์อสุจิเคลื่อนไหว เพิ่มน้ำหนักอวัยวะเพศเสริมในหนู นอกจากนั้นยังมีบยั้งเชื้อแบคทีเรีย ยับยั้งเชื้อไวรัส ต้านความเป็นพิษต่อตับ ลดไข้ ลดการอักเสบ ลดความดันโลหิตและยับยั้งการเคลื่อนไหวของลำไส้เล็ก กระตุ้นมดลูก
รากและใบต้มเป็นยารักษาโรคบิด ท้องร่วง ช่วยขับปัสสาวะ บรรเทาอาการเจ็บหน้าอก กินแก้กามโรค ส่วนราก หากนำมาตำผสมกับพริกไทยจะแก้อาการปวดฟันได้ หรือนำมาต้มทานหลังคลอด แก้อาเจียนได้
ในทางสมุนไพรพื้นบ้านของไทย ใช้ ทั้งต้น เป็นยาขับปัสสาวะ แก้ไข้ แก้ไข้จับสั่น ขับน้ำเหลืองเสีย แก้บิด แก้ท้องเสีย แก้ไอ แก้วัณโรค บำรุงหัวใจ ขับเหงื่อ ขับระดู ขับพยาธิตัวกลม แก้ปัสสาวะพิการ บำรุงความกำหนัด แก้กระษัย แก้กามโรค แก้บวมน้ำ แก้นิ่ว แก้ไข้หวัด เจ็บคอ แก้ตาแดง แก้ดีซ่าน แก้เลือดกำเดาออกง่าย แก้ฝี แก้แมลงมีพิษกัดต่อย แก้แผลในกระเพาะอาหาร แก้แผลเปื่อยในปาก แก้เหน็บชา ราก ใช้ขับปัสสาวะ แก้ไข้ตัวร้อน แก้ไข้หวัด แก้ไอเรื้อรัง แก้ท้องเสีย แก้บิด ขับพยาธิ ขับระดู บีบมดลูก ต้มเอาน้ำอมแก้ปวดฟัน แก้ฝี แผลมีหนอง บวมอักเสบทั้งหลาย เป็นยาคุมสำหรับหญิงที่คลอดบุตรใหม่ เป็นยาบำรุง เป็นยาขับไส้เดือน รักษาโรคบุรุษ ต้มดื่มแก้อาเจียน ใบ ใช้รักษาบาดแผล แก้โรคผิวหนัง แก้ไข้ ขับปัสสาวะ แก้อ่อนเพลีย รักษากามโรค เป็นยาคุมสำหรับหญิงที่คลอดบุตรใหม่ เป็นยาบำรุง แก้ไอ รากและใบ ใช้ขับปัสสาวะ แก้ท้องร่วง แก้โรคแผลในกระเพาะอาหาร แก้บิด แก้กามโรคในสตรี ใช้สดหรือแห้งประมาณ 2 กำมือ ต้มดื่ม ขับปัสสาวะ แก้ท้องร่วง แก้กระเพาะอาหารเป็นแผล ต้มอาบหลังคลอด
สารสำคัญ
ตำรับยาสมุนไพรของไต้หวัน ชื่อ “Teng-khia-U” มีโด่ไม่รู้ล้มที่สกัดด้วยน้ำเป็นองค์ประกอบ ช่วยป้องกันตับจากการทำลายของสารเคมี และยังมีฤทธิ์ลดอาการอักเสบ
ชาวเศรปา
เศรปา (Sherpa) เป็นชนเผ่าในประเทศเนปาล เป็นที่รู้จักกันดีในฐานะลูกหาบของทีมพิชิตยอดเขาเอเวอร์เรสต์
เศรปาหมายถึงคนจากทิศตะวันออก ชาวเศรปากลุ่มแรก เริ่มต้นสร้างชุมชนที่หุบเขาคุมบู ทางทิศตะวันออกของเนปาล ซึ่งมีอาชีพเป็นพ่อค้าเร่ร่อน นำสินค้าพวกเมล็ดพืชและข้าวบาร์เลย์จากพื้นราบไปแลกกับเกลือในแถบทิเบต กระทั่ง ค.ศ. 1959 จนสิ้นสุดเมื่อจีนเข้ารุกรานทิเบต
ชาวเศรปาใช้ภาษาเศรปาในการสื่อสาร
ชาวเศรปาเชื่อว่ายอดเขาทุกยอดล้วนมีเทพเจ้าสิงสถิตอยู่ และเทพเจ้าประจำถิ่นที่ยิ่งใหญ่ที่สุดคือ เทพเจ้าคุมบู ยัวลา มีเทศกาลประจำหมู่บ้านคุมจูง เรียกว่า เทศกาลดุมเจ วันสุดท้ายของจะมีพิธีกรรมเต้นหน้ากาก เป็นการถวายสักการะแด่เทพเจ้าแห่งหุบเขาคุมบู และเพื่อเป็นการขับไล่สิ่งชั่วร้ายให้พ้นจากหมู่บ้าน
โรคลดความกด
โรคลดความกด หรือ โรคเคซอง หรือ โรคน้ำหีบ หรือ โรคน้ำหนีบ หรือ ความเมาความกดอากาศ () เป็นโรคที่เกิดจากการเกิดฟองก๊าซในเลือดหรือในเนื้อเยื่อ มักเกิดจากการดำน้ำและมีการลอยตัวขึ้นเร็ว ก๊าซไนโตรเจนอยู่ในภาวะเกินความอิ่มตัวเมื่อความดันอากาศลดลง กลายสภาพเป็นฟองอากาศ ซึ่งสามารถเกิดได้กับทุกส่วนของร่างกายทั้งส่วนที่เป็นของแข็งหรือของเหลว เช่น เกิดฟองอากาศที่กล้ามเนื้อข้อต่อจะมีอาการปวด ถ้าเข้าสู่กระแสเลือดไปอุดเส้นเลือดที่ไขสันหลังหรือสมองจะทำให้สลบ หรือเป็นอัมพาต
น้ำพริก
น้ำพริก เป็น อาหารไทยประเภทเครื่องจิ้มชนิดหนึ่ง ส่วนใหญ่ใช้รับประทานคู่กับผัก ที่มีส่วนประกอบสำคัญคือ พริก ที่ต้องตำละเอียด มีอยู่หลายอย่างเรียกตามส่วนประกอบที่ใส่ลงไป น้ำพริกยังเป็นผลิตภัณฑ์ส่งขายออกนอกประเทศด้วย โดยน้ำพริกแม่ศรีเป็นผู้จำหน่ายแรก เริ่มต้นตั้งแต่ปี พ.ศ. 2517
คนในสมัยก่อนนิยมรับประทานสัตว์น้ำมากกว่าสัตว์บก จึงอาจคิดค้นน้ำพริกขึ้น เพื่อเพิ่มรสชาติและดับกลิ่นคาวต่าง ๆ น้ำพริก ถูกใช้เป็นส่วนประกอบของอาหารต่าง ๆ หรือใช้ในการรับประทาน เป็นกับข้าว ก็ได้ และยังได้รับความนิยมมาตั้งแต่อดีตจนถึงปัจจุบัน สำหรับน้ำพริก แบบที่ใช้เป็นเครื่องปรุงส่วนผสมนั้น เกิดขึ้นเพราะอาหารไทยจำพวกแกง จำเป็นที่จะต้องมีส่วนประกอบ หรือกรรมวิธีการทำที่ค่อนข้างซับซ้อน ผู้ปรุงจึงคิดทำน้ำพริกขึ้น เพื่อรวบรวมส่วนผสมต่าง ๆ นั้นเข้าด้วยกัน เป็นการลดขั้นตอนการปรุงลง และยังสามารถทำเก็บไว้ได้ในจำนวนมาก
แม่มดสาวหัวใจกุ๊กกิ๊ก
แม่มดสาวหัวใจกุ๊กกิ๊ก () เป็นการ์ตูนญี่ปุ่น เรื่องและภาพโดย โมโยโคะ อันโนะ ของสำนักพิมพ์โคดันฉะและสร้างเป็นอะนิเมะ ความยาวทั้งหมด 51 ตอน ในประเทศไทย Sugar Sugar Rune ได้รับลิขสิทธิ์จัดพิมพ์โดยสำนักพิมพ์บงกช และออกจำหน่ายในรูปแบบวีซีดี ลิขสิทธิ์โดยโรส มีเดีย แอนด์ เอ็นเตอร์เทนเมนท์ มีทั้งหมด 25 แผ่น
ช็อกโกล่า แม่มดจอมแก่น และ วานิลา แม่มดผู้อ่อนโยน ทั้ง2มาจากโลกแม่มด ได้ลงมายังโลกมนุษย์เพื่อปฏิบัติภารกิจ นั่นคือการเก็บหัวใจจากมนุษย์ โดยทั้ง 2 ต้องแข่งขันกันเพื่อครอบครองตำแหน่งราชินีแห่งโลกเวทมนตร์ ในระหว่างการแข่งขันทั้ง 2 คนต่างได้เรียนประสบการณ์จากโลกมนุษย์ทั้งด้านดีและด้านร้าย และสิ่งที่เหนือกว่าการแข่งขันแย่งชิงตำแหน่งราชินี นั่นคือ มิตรภาพและน้ำใจ สิ่งเหล่านี้จะทำให้ความฝันของพวกเธอเป็นจริงได้หรือไม่
เพลงประกอบการ์ตูนแม่มดสาวหัวใจกุ๊กกิ๊ก
เพลงเปิด
1.chocolate ni muchuu (ตอนที่1-ปัจจุบัน)
เพลงปิด
1.tsuki no mukou no sekai ของ Karia nomoto (ตอนที่1-ปัจจุบัน)
2.Date Date
เมะงุมิ โทะโยะงุชิ
โทโยงุจิ เมงุมิ () นักพากย์หญิงชาวญี่ปุ่น เกิดเมื่อวันที่ 2 มกราคม ค.ศ. 1978 มาจิดะ โตเกียว ประเทศญี่ปุ่น ปัจจุบันสังกัดอยู่ 81 Produce
การเร่งปฏิกิริยา
การเร่งปฏิกิริยา () คือ การทำให้ปฏิกิริยาเกิดเร็วขึ้น โดยการใส่วัตถุที่ทำให้ปฏิกิริยาเปลี่ยนแปลงความเร็วเรียกว่า ตัวเร่ง ซึ่งการเร่งปฏิกิรยาจะไม่มีผลต่อผลิตภัณฑ์เมื่อสิ้นสุดปฏิกิริยา
มีทั้งตัวเร่งปฏิกิริยาทางเคมี เช่น โลหะ และตัวเร่งปฏิกิริยาทางชีวภาพ เช่น เอนไซม์
ในปี ค.ศ. 1835 เยินส์ ยาคอบ แบร์ซีเลียส (Jon Jacob Berzelius) (บางคนจะรู้จักกันในชื่อ โจนส์ ยาคอบ เบอร์ซิเลียส) เสนอคำว่า ตัวเร่งปฏิกิริยาขึ้นมา โดยให้ความหมายของตัวเร่งปฏิกิริยาว่าเป็นสารที่เติมลงไปในปฏิกิริยาที่ไม่เกิดขึ้นแล้วทำให้ปฏิกิริยานั้นเกิดขึ้นได้ ต่อมาสวาลต์เห็นว่าตัวเร่งปฏิกิริยามีบทบาทต่ออัตราเร็วของปฏิกิริยา จึงเสนอนิยามของตัวเร่งปฏิกิริยาใหม่ว่าเป็นสารที่เปลี่ยนอัตราเร็วของปฏิกิริยาโดยตัวมันเองไม่เปลี่ยนแปลง และจะได้กลับคืนเมื่อปฏิกิริยาสิ้นสุด นอกจากนี้เขายังเสนอว่าตัวเร่งปฏิกิริยาเปลี่ยนอัตราเร็วของปฏิกิริยาโดยไม่มีผลกระทบกระเทือนต่อตำแหน่งของสมดุล เพราะตัวเร่งปฏิกิริยาจะเร่งปฏิกิริยาไปข้างหน้าและปฏิกิริยาย้อนกลับด้วยอัตราเร็วเท่ากัน เช่น Ni และ Pt เป็นตัวเร่งปฏิกิริยาการขจัดไฮโดรเจน (dehydrogenation) ที่ดี
ตัวเร่งปฏิกิริยาเอกพันธุ์เป็นตัวเร่งที่มีสถานะเดียวกันกับตัวทำปฏิกิริยา แต่กลไกในการเร่งแตกต่างกันกับตัวเร่งปฏิกิริยาวิวิธพันธุ์ (Homogeneous catalyst) โดยปกติตัวเร่งปฏิกิริยาที่มีเนื้อเดียวกัน จะเกิดการละลายในตัวทำละลายที่เหมาะสม ตัวอย่างหนึ่งของตัวเร่งปฏิกิริยาที่มีเนื้อสารเดียวกันกับตัวทำละลายคือ ไอออนไฮโดรเจน (H) ในเอสเทอร์ของกรดคาร์โบซีลิก เช่นการทำปฏิกิรยาที่ทำให้เกิดเมทิลอะซีเตต จากกรดแอซีติกและเมทานอล
การเร่งปฏิกิริยาที่สารตั้งต้นและตัวเร่งมีวัฏภาคต่างกัน เรียกว่า การเร่งปฏิกิริยาวิวิธพันธุ์ (heterogeneous catalysis) ปฏิกิริยาวิวิธพันธุ์ส่วนใหญ่นิยมใช้ตัวเร่งที่เป็นของแข็งในการเร่งปฏิกิริยาที่มีสารตั้งต้นที่อยู่ในวัฏภาคแก๊สหรือของเหลว ซึ่งจะเกิดปฏิกิริยากันที่ผิวของตัวปฏิกิริยาที่สำคัญ ๆ ในอุตสาหกรรมผลิตสารเคมีจะใช้การเร่งปฏิกิริยาวิวิธพันธุ์ เช่น การสังเคราะห์แอมโมเนีย การผลิตกรดไนตริก และการผลิตตัวเร่งกำจัดไอเสีย เป็นต้น
ในการเกิดปฏิกิริยาใด ๆ ก็ตาม ต้องอาศัยพลังงานจำนวนหนึ่งเพื่อกระตุ้นให้สารเข้าสู่สภาพเปลี่ยน (Transition state) พลังงานที่เพิ่มเข้าไปนี้เรียกว่า พลังงานกระตุ้น (Activation energy) ซึ่งปฏิกิริยาเคมีทุกชนิดจะต้องผ่านสภาพเปลี่ยนนี้ก่อนที่จะเปลี่ยนไปเป็นผลิตผลของปฏิกิริยา 
การที่เอนไซม์สามารถเร่งปฏิกิริยาให้เกิดได้เร็วขึ้นเนื่องจาก เอนไซม์จะไปลดระดับพลังงานที่ใช้ในการกระตุ้นให้สารอยู่ในสภาพเปลี่ยน ทาให้สารที่ทาปฏิกิริยาขึ้นไปอยู่ในสภาพเปลี่ยนได้ง่ายขึ้น โอกาสที่จะได้ผลิตผลของปฏิกิริยาจึงมีมากกว่าปฏิกิริยาที่ไม่มีตัวเร่ง แต่พลังงานของปฏิกิริยาที่เกิดขึ้นจะไม่เปลี่ยนแปลง
ตัวเร่งปฏิกิริยามีประโยชน์มากทั้งในชีวิตประจำวันและในกระบวนการอุตสาหกรรม เช่น การย่อยอาหารในร่างกายใช้เอนไซม์หลายชนิดเป็นตัวเร่งปฏิกิริยา การผลิตแอมโมเนียเหล็กเป็นตัวเร่งปฏิกิริยา ในกระบวนการเติมไฮโดรเจนแก่สารอินทรีย์ใช้นิกเกิลเป็นตัวเร่งปฏิกิริยา และในกระบวนการแตกสลายไฮโดรคาร์บอนในการกลั่นน้ำมันใช้ซิลิคอนไดออกไซด์และอะลูมิเนียมออกไซด์เป็นตัวเร่งปฏิกิริยาการใช้ตัวเร่งปฏิกิริยาเพื่อช่วยให้ปฏิกิริยาเกิดเร็วขึ้นต้องคำนึงถึงปัจจัยหลายอย่าง เช่น ความปลอดภัย ความยากง่ายในการแยกตัวเร่งปฏิกิริยาออกจากผลิตภัณฑ์ และราคาของตัวเร่งปฏิกิริยา
ทหารเรือ
ทหารเรือ () เป็นทหารที่ทำการรบโดยใช้เรือ การเรียงลำดับอาวุโสของทหาร 3 เหล่าทัพ ถ้าเป็นแบบสหราชอาณาจักร จะเรียงจาก ทหารเรือ ทหารอากาศ ทหารบก เพราะเป็นมหาอำนาจทางทะเลมาก่อน ทหารเรือจึงเป็นพี่ใหญ่ ทหารเรือ จะมีเรือหลากหลายชนิด ในกองทัพ เช่น เรือดำน้ำ เรือบรรทุกเครื่องบิน เรือประจัญบาน เป็นต้น
ทหารเรือไทย ในประเทศไทยจะรวมเอา นาวิกโยธิน(Marine) เข้ามารวมด้วยจะมีทั้งหมดสามพรรคเหล่าใหญ่ คือ นาวิน นาวิกโยธิน และกลิน ถ้าเป็นแบบประเทศไทย จะเรียงจาก ทหารบก ทหารเรือ ทหารอากาศ เพราะทหารเหล่าแรกของบ้านเราคือทหารบกที่เป็นทหารราบ สมัยก่อนรบกันแบบประชิดตัว ใช้ดาบ ฆ่าพันพันตูกัน ต่อมาจึงค่อยมีปืนเล็ก มีรถถัง มีปืนต่อสู้อากาศยาน มีการรบแบบพิเศษ
เขตฟลามส์
เขตฟลามส์ (, , ) หรือเรียกอีกอย่างว่า เขตเฟลมิช เป็นหนึ่งในสามเขตการปกครองอย่างเป็นทางการของประเทศเบลเยียม ร่วมกับเขตวัลลูนและเขตเมืองหลวงบรัสเซลส์ เขตฟลามส์มีเนื้อที่อยู่ทางเหนือของประเทศและกินพื้นที่ประมาณ 13,522 ตารางกิโลเมตร (ร้อยละ 44.29 ของประเทศ) เป็นภูมิภาคที่มีผู้คนอาศัยอยู่หนาแน่นที่สุดแห่งหนึ่งในยุโรป โดยประมาณ 455 คนต่อตารางกิโลเมตร ใช้ภาษาดัตช์เป็นภาษาราชการ ในความหมายปัจจุบัน ฟลานเดอร์ (Flanders) มักใช้หมายถึงเขตฟลามส์
ภายหลังจากการก่อตั้งเขตฟลามส์ตามรัฐธรรมนูญในปค.ศ. 1980 เขตฟลามส์ได้โอนกิจการของเขตเข้ารวมกับชุมชนฟลามส์ทันที หน่วยงานฟลามส์ เช่นสภาฟลามส์และรัฐบาลฟลามส์จึงเป็นตัวแทนของชาวฟลามส์ทั้งหมดรวมถึงชาวฟลามส์ที่อาศัยอยู่ในเขตเมืองหลวงด้วย ทั้งนี้อำนาจของเขตฟลามส์ตามรัฐธรรมนูญไม่รวมถึงเขตเมืองหลวง ดังนั้น สมาชิกสภาที่ได้รับการเลือกตั้งในเขตเมืองหลวงไม่สามารถลงคะแนนในกิจการของเขตฟลามส์ได้
เขตฟลามส์ประกอบไปด้วยการปกครองย่อยเป็นมณฑลจำนวน 5 มณฑล ในแต่ละมณฑลจะประกอบด้วยเขตการปกครองย่อย (Administrative Arrondissements) ซึ่งเป็นการรวมกลุ่มกันของเทศบาล โดยในเขตฟลามส์ทั้งหมดประกอบด้วย 308 เขตเทศบาล
กรุงบรัสเซลส์เป็นที่ต้องของสภาฟลามส์ ซึ่งตั้งอยู่ในเขตพื้นที่ของเขตเมืองหลวงบรัสเซลส์ (ซึ่งถูกล้อมรอบด้วยมณฑลเฟลมิชบราบันต์อีกที) ซึ่งกรุงบรัสเซลส์เป็นที่ตั้งของทั้งชุมชนฟลามส์ และชุมชนฝรั่งเศส
เสากระโดงเรือ
เป็นเสาที่อยู่บริเวณกลางลำเรือ มักใช้ในการติดผ้าใบเพื่อให้เรือใบเคลื่อนที่
นอกจานี้ในอดีตยังมีการซ่อนทรัพย์สิน ของมีค่าไว้ใต้เสากระโดงเรืออีกด้วย
ในปัจจุบันเรือกล ไม่ใช้ใบเรือในการเคลื่อนที่แล้ว แต่ยังมีการติดเสากระโดงไว้เพื่อติดตั้งเรดาห์ และเสาวิทยุ
แว่นเทพ DeityGlasses
ชุมชนฟลามส์
ชุมชนฟลามส์ () ในทางการปกครองของเบลเยียม เป็นสถาบันชุมชนตามรัฐธรรมนูญ มีหน้าที่ตามกฎหมายในขอบเขตพื้นที่ภาษาดัตช์ และเขตทวิภาษาในเขตเมืองหลวงบรัสเซลส์ ทั้งนี้ บทบาทของชุมชนฟลามส์ได้นำมารวมกับเขตฟลามส์ บริหารโดยสภาฟลามส์ในบรัสเซลส์
ชุมชนฟลามส์ยังมีความหมายในทางสังคมและวัฒนธรรม หมายถึงองค์กร สื่อ สังคม วัฒนธรรมของชาวฟลามส์ อีกนัยหนึ่งคือความเป็น"ชาติฟลามส์"
โฟกัส จีระกุล
โฟกัส จีระกุล เป็นนักแสดงหญิงชาวไทย ซึ่งมีชื่อเสียงจากภาพยนตร์เรื่อง แฟนฉัน เมื่อปี พ.ศ. 2546 โดยรับบทเป็น "น้อยหน่า" ตัวละครเอกฝ่ายหญิง
โฟกัส เกิดเมื่อวันที่ 14 กุมภาพันธ์ พ.ศ. 2536 ที่กรุงเทพมหานคร เป็นบุตรสาวของ นาย นภาพล จีระกุลซึ่งปัจจุบันเป็นสมาชิกสภากรุงเทพมหานคร เขตบางกอกน้อย และนางสุพิตา ศิวะบุณย์ เข้าศึกษาชั้นประถม ที่โรงเรียนวัดอมรินทราราม และศึกษาระดับมัธยม ที่โรงเรียนเบญจมราชาลัย ในพระบรมราชูปถัมภ์ โดยยังได้เข้าร่วมโครงการนักเรียนแลกเปลี่ยนทางวัฒนธรรมที่ประเทศญี่ปุ่น เป็นเวลา 10 เดือน เมื่อปี พ.ศ. 2552 ปัจจุบันจบการศึกษาระดับปริญญาตรี สาขาภาพยนตร์และสื่อดิจิทัล วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ เริ่มแสดงภาพยนตร์โฆษณาห้างค้าส่งเทสโก้โลตัส เมื่อปี พ.ศ. 2542 ขณะอายุได้ 6 ปี กระทั่งอายุ 10 ปี ได้เริ่มแสดงภาพยนตร์เรื่องแฟนฉัน ต่อมาจึงมีผลงานแสดงภาพยนตร์และละครอีกหลายเรื่อง
ชีวิตส่วนตัวคบหาดูใจกับ เจมส์ กิจเกษม แมคแฟดเดน
พิมพ์มาดา บริรักษ์ศุภกร
พิมพ์มาดา บริรักษ์ศุภกร (เกิด 5 กันยายน พ.ศ. 2523) ชื่อเล่น พิมพ์ เป็นนักร้อง และ นักแสดงชาวไทย
พิมพ์มาดา บริรักษ์ศุภกร มีชื่อเสียงจากการเป็นหนึ่งในสมาชิกวง ซาซ่า และบทบาท “พอใจ” จากซิตคอมเรื่อง เป็นต่อ ช่วงที่เธอเดินสายคอนเสิร์ต เอ็กแซ็กท์ก็แสดงความสนใจให้ไปเล่นละคร กระทั่งการโปรโมตอัลบั้มลดลง งานแสดงก็เริ่มด้วยเรื่อง เมืองมายา หลังจากนั้นก็มีผลงานการแสดงละครหลายเรื่องเช่น ตะวันตัดบูรพา วัยระเริง วิมานดิน รักห้ามโปรโมท เป็นต้น ปัจจุบันเป็นนักร้องและนักแสดงสังกัด เอ็กแซ็กท์ ในเครือ จีเอ็มเอ็ม แกรมมี่ พิมพ์มาดา สำเร็จการศึกษาระดับอนุบาลจากโรงเรียนอนุบาลดวงถวิล ระดับประถมศึกษาจากโรงเรียนอนุบาลดวงถวิล ระดับมัธยมศึกษาจาก โรงเรียนสายน้ำผึ้ง และระดับอุดมศึกษา จากคณะมนุษยศาสตร์ สาขาการโรงแรมและการท่องเที่ยว มหาวิทยาลัยกรุงเทพ
ข้อความอาเรซีโบ
ข้อความอาเรซีโบ () เป็นข้อความคลื่นวิทยุที่ส่งไปในอวกาศ เล็งไปที่กระจุกดาวดาวเอ็ม 13 ซึ่งอยู่ห่างจากโลกเป็นระยะทาง 25,000 ปีแสง เนื่องในพิธีฉลองการปรับปรุงหอดูดาวอาเรซีโบเมื่อวันที่ 16 พฤศจิกายน พ.ศ. 2517 สัญญาณวิทยุที่ส่งขึ้นไปนี้ มีความยาว 1,679 บิต (เลขฐานสองจำนวน 1,679 ตัว) เป็นเวลา 169 วินาที
ข้อความที่ส่งขึ้นไปมีความยาว 1,679 บิต เนื่องจากเป็นตัวเลข semiprime สามารถแยกตัวประกอบได้เป็นจำนวนเฉพาะสองจำนวนคือ 23 กับ 73 ซึ่งสามารถจัดเรียงเป็นภาพได้เพียงสองแบบคือ ขนาด 23 แถว คูณ 73 คอลัมน์ หรือ 73 แถว คูณ 23 คอลัมน์ (ดังรูป)
ข้อความอาเรซีโบออกแบบโดย ดร. แฟรงก์ เดรก แห่งมหาวิทยาลัยคอร์เนลล์ ร่วมกับคาร์ล เซแกน สามารถแบ่งได้เป็น 7 ส่วน (ในภาพมีการเพิ่มสีเพื่อให้แยกแยะได้สะดวก) คือ
1 2 3 4 5 6 7 8 9 10
H C N O P
Deoxyribose Adenine Thymine Deoxyribose
11
X011011
โลก
bottom two rows: